polyglot-tagger/wikipedia-language-snippets-filtered huggingface dataset:
འཇམ་དབྱངས་ཉི་མ་ཚང་དགོང་ལོ་དེ་འདྲ་ཆུང་རུང་ལམ་བར་ཞག་འདུག་སོགས་ཀྱི་སྐབས་སྔ་དགོང་གི་ཞལ་འདོན་འཆག་མེད་མཛད་པར་མ་ཟད། ཆུ་དང་ཆར་བ་ག་ཚོད་བབ་ཀྱང་རུང་སྔ་དགོང་གི་ཕྱག་འཚལ་རྒྱུ་ཡང་འཆག་མི་སྲིད། ངོ་མཚར་བ་ཞིག་ཡིན། ལྷག་པར་དུ་དེང་སང་ཁོང་གིས་ལམ་རིམ་འཆད་ན་ཁོང་ལ་འགྲན་ཐུབ་མཁན་བླ་བྲང་བཀྲ་ཤིས་འཁྱིལ་ལ་འང་མི་འདུག” ཅེས་བདག་ལ་དངོས་སུ་གསུང་།
ཕྱི་ལོ་༡༩༨༦ ལོ་སྟེ་ཁོང་དགུང་ལོ་ཞེ་དགུའི་ཐོག་རང་དགོན་དམུ་དགེའི་བཀྲ་ཤིས་འཁོར་ལོའི་དགོན་དུ་ཕྱིར་ཞབས་སོར་བཀོད་དེ། སློབ་གཉེར་རྒྱུན་འཁྱོངས་དང་སྐལ་ལྡན་གྱི་གདུལ་བྱ་རྣམས་ལ་གཞུང་ཆེན་བཀའ་པོད་ལྔའི་དཔེ་ཁྲིད་ཀྱིས་མཚོན་པའི་དགོན་པའི་ཆོས་ཕྱོགས་ཀྱི་མཛད་འཕྲིན་ཉིན་མཚན་འདའ་བར་བྱས་དང་བྱེད་མོས་སུ་མཆིས། རྗེ་དམུ་དགེ་བསམ་གཏན་མཆོག་གི་མདུན་ནས་བསྙེན་རྫོགས་བསྐྱར་སྒྲུབ་གནང་སྟེ་མཚན་ལ་འཇམ་དབྱངས་ཉི་མ་རྒྱ་མཚོ་ཞེས་གསོལ། རིམ་གྱིས་ཕར་ཕྱིན་དམ་བཅའ་དང་། སྨོན་ལམ་རབ་འབྱམས་པ་དང་། སྨོན་ལམ་རྡོ་རམས་པའི་དམ་བཅའ་སོགས་ལ་བཞུགས།
༤ མཁན་པོའི་གོ་གནས་ལོ་བཞིར་བཞེས་པ་སོགས་ཀྱི་ལས་ཁུར་རྣམས་འཁོར་ལོ་གསུམ་གྱིས་སྒོ་ནས་བསྐྱངས།
༥ ཕ་མཐའ་ཚང་ཁྲི་བཟུར་ནས་ཨ་ཁུ་ཀླུ་སྒྲུབ་ཚང་ཁྲིར་བཞུགས་ཀྱི་བར་སླར་ཡང་ཁྲི་ཚབ་གནང་།
༦ དགེ་ཚུལ་སློང་གི་སྡོམ་པ་འབོག་པ་སོགས་ཀྱི་དགོས་བསྟན་པ་སྤེལ་པ་ནི་བརྗོད་ཀྱི་མི་ལང་།
སྤྱི་ལོ༢༠༠༢ལོའི་ཧོར་ཟླ་དང་བོའི་ཚེས་བཅུ་དགུའི་ཉིན་ནས་གྲྭ་མང་ཡོངས་ལ་འཇིགས་བྱེད་ལྷ་བཅུ་གསུམ་མའི་སྟ་གོན་དང་བཅས་པཎ་ཆེན་བསྟན་པའི་ཉི་མའི་གསུང་གི་རྗེས་ཆོག་སྟེང་ནས་སྒྲུབ་ཐབས་རིན་འབྱུང་གནང་བའི་དབུ་བཟུང་ནས་ཧོར་ཟླ་གསུམ་པའི་ཚེས་གསུམ་ཉིན་སྒྲུབ་ཐབས་རིན་འབྱུང་གནང་ཟིན་ལ་ཟླ་དེའི་ཚེས་བཅོ་ལྔའི་ཉིན་ཏཱ་ར་ནཱ་ཐའི་གསུང་གི་སྒྲུབ་ཐབས་རིན་འབྱུང་གི་ལུང་ཡང་གནང་ཟིན། ཚེས་ཉེར་གཉིས་ཉིན་གསང་འདུས་ཀྱི་དབང་ཡང་གནང་།
རྗེ་བླ་མས། མཛད་པ་ཀུན་ལས་གསུང་གི་ནི། །མཛད་པ་མཆོག་ཡིན། །ཞེས་གསུངས་པ་ལྟར་གཞུང་བཀའ་པོད་ལྔས་མཚོན་པའི་དཔེ་ཁྲིད་སྐོར་གྲངས་མེད་ལ། མཁན་པོའི་ལས་ཁུར་མཐར་ཕྱིན་ནས་སླར་ཡང་ལོ་དུ་མའི་རིང་དབྱར་ཐོག་རྣམས་ལ་བླ་བྲང་བཀྲ་ཤིས་འཁྱིལ་དང་། གཙང་བཀྲ་ཤིས་ལྷུན་པོ་སོགས་སུ་ཕེབས་ནས་༧རྗེ་འཇམ་དབྱངས་རྒྱ་མཚོའི་མདུན་ནས་བརྒྱ་རྩ་གསུམ་དང་། རིན་འབྱུང་། མི་ཏྲ་རྡོར་འཕྲེང་སོགས་སྤྱི་ཟུར་གྱི་དབང་རྗེས་གནང་སོགས་གྲངས་མེད་པ་གསན།
༣ རྗེ་ལྷ་ཁང་ནང་རྗེ་ཡབ་སྲས་དང་རྗེའི་ཚེ་འཛིན་མ་སྟོང་སྐུ་སོགས་གསེར་ཟངས་ལས་གྲུབ་པ་མང་བོ་བཞེངས་ཡོད། སྦྱོར་འཇགས་ཀྱི་སྐོར་ལའང་གྲངས་མེད་དོ། །
ཟངས་དཀར་ཁག་གསུམ། ཨ་མཆོག མཛོད་དགེ། ཐང་སྐོར། ཤར་ཁོག ཞང་ངུའི་ཁོག ཁྲོ་ཆུ་སོགས་ཡུལ་གྲུ་མང་བོར་ཕེབས་ནས་མཆོད་ཡོན་གྱི་འབྲེལ་ལམ་བཟང་བོ་བཙུགས།
བླ་མ་དམ་པ་རྣམས་ཀྱིས་དགོངས་ཁྲོལ་དང་བཀའ་བཞིན་དུ་རང་དགོན་དུ་དབང་ལུང་མན་ངག་གི་སྐོར་གནང་ཚུལ་ནི་རགས་རིམ་ཞིག་ཞུ་བ་ལ།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ ཀློང་བཤགས་བརྗོད་པ་རང་གྲོལ་ཞེས་བྱ་བ་བཞུགས་སོ༔
སྐྱེ་ཁམས་མ་ལག་གི་བསྡུས་མིང་ལཟེར། དབྱིན་ཡིགབསྡུས་པ་ཡིན། རང་བྱུང་ཁམས་ནས་སྐྱེ་དངོས་དང་ཁོར་ཡུག་གིས་གྲུབ་པའི་གཅིག་གྱུར་གྱི་ཚོགས་སྤྱི་དང་། ཚོགས་སྤྱི་འདིས་ཁྲོད་དུ་སྐྱེ་དངོས་དང་ཁོར་ཡུག་གི་བར་ཕན་ཚུན་གྱི་ཤུགས་རྐྱེན་དང་ཕན་ཚུན་གྱི་ཚོད་འཛིན་སོགས་དུས་ཡུན་ངེས་ཅན་ཞིག་གི་ནང་དུ་ལྟོས་བཅས་ཀྱིས་དོ་མཉམ་འགུལ་སྐྱོད་དེ་བརྟན་པོ་ཡིན།
རང་བྱུང་ཁམས་ཀྱི་སྐྱེ་ཁམས་མ་ལག་ལ་ཆེ་ཆུང་དང་རིགས་སྣ་མི་གཅིག་པ་མང་པ་ཡོད། ཆེས་ཆེ་བའི་སྐྱེ་ཁམས་མ་ལག་ནི་སྐྱེ་དངོས་སྐྱེ་ཁམས་མ་ལག་ཡིན། དཔེར་ན་ཆུ་ཐིགས་གཅིག་དང་། འབུ་ཕྲ་གསོ་བྱེད་པང་སྣོད་གཅིག ཆུ་ཕྲན་གཅིག ཆུ་རྫིང་གཅིག་བཅས་དང་། དེ་བཞིན་དུ་མཚེའུ་དང་རྒྱ་མཚོ། ནགས་ཚལ། རྩྭ་ཐང་ལ་སོགས་ལྟ་བུ། སྐྱེ་ཁམས་མ་ལག་ནི་ཡུལ་ཁོངས་ངེས་ཅན་ཞིག་ནང་གི་སྐྱེ་དངོས་ཁྱུ་ཚོགས་དང་དེའི་ཁོར་ཡུག་གིས་གྲུབ་པའི་མ་ལག་ལ་ཟེར་བ་དང་། དེའི་གྲུབ་ཆ་ཁག་གིས་ནུས་རྒྱུན་དང་དངོས་རྫས་ཀྱི་འཁོར་རྒྱུག་ལ་བརྟེན་ནས་སྒྲིག་སྲོལ་ལྡན་པའི་བྱེད་ལས་མང་འདུས་ཕུང་པོ་ཞིག་ཆགས་ཡོད།
ཁོང་༡༩༩༢་ལོར་རྒྱ་གར་ལ་ཕྱིན་ནས་དང་ཐོག་སྦིར་སུ་ཇ་སློབ་གྲྭར་དབྱིན་ཡིག་སྦྱངས་། སློབ་གྲྭའི་བོད་ཡིག་རྩོམ་ཡིག་འགྲན་བསྡུར་རྩེ་ཕུད་ཐེངས་ཤས་ཐོབ། དབྱིན་ཇིའི་སྐད་ཡིག་སྦྱོང་བའི་ཞོར་དུ་༼ལྗང་གཞོན༽་དང་༼གངས་རྒྱུན༽་ ༼ལྡུམ་རྭ༽་སོགས་ཀྱི་སྟེང་རང་མོས་སྙན་ངག་དང་ལྷུག་རྩོམ་དང་སྒྱུར་རྩོམ་སོགས་བཀོད།
རི་སྤྱང་ཁེར་འགྲོ་ནི་བོད་ཡིག་ཐོག་རྩོམ་འབྲི་མཁན་དང་ནང་ཆོས་སྐད་སྒྱུར་བ། སྤྱི་ཚོགས་ཞབས་ཞུ་བ་དང་ཁོར་ཡུག་སྲུང་སྐྱོབ་ཉམས་ཞིབ་པ། དུད་འགྲོའི་ཚེ་སྲོག་རང་དབང་སྲུང་སྐྱོབ་པ་དང་དབྱིན་ཇིའི་སྙན་ངག་འབྲི་མཁན་པ་བཅས་ཡིན།
མི་དམངས་དྲ་བའི་འཕྲིན། ཟླ་༦ཚེས་༢༠ཉིན་གྱི་ཆུ་ཚོད་ཀླད་ཀོར་ནས་ཚེས་༢༨ཉིན་གྱི་ཆུ་ཚོད་༢༤པའི་བར་མཚོ་སྔོན་དུ་ཉིན་༩དང་ཆུ་ཚོད་༢༡༦རིང་བསྟུད་མར་ནུས་རྒྱུ་གཙང་མའི་གློག་འདོན་བྱ་རྒྱུ་དང་། གློག་ཚང་མ་ནི་ཆུ་དང་། ཉི་ནུས། དེ་བཞིན་རླུང་ཤུགས་བཅས་ཀྱིས་གློག་འདོན་བྱས་པའི་ནུས་རྒྱུ་གཙང་མ་ཡིན་ལ་བྱེད་ཐབས་དེ་ནི་ན་ནིང་གི༼འབྱུང་འཕྲོད་གློག་ཉིན་༧༽རྗེས་ཀྱི་འཛམ་གླིང་གི་ཟིན་ཐོ་སླར་ཡང་གཏོད་རྒྱུ་རེད།
ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ འོག་སྒོ་བདེ་བ་ཆེན་པོའི་ཁྲིད་འདོད་ཆགས་རང་གྲོལ་ཞེས་བྱ་བ་བཞུགས་སོ༔
སྒྲ་མཚོན་ཡི་གེ་འབྲི་བའི་རྩ་བའི་སྡེ་ཚན་ལ་དབྱངས་གསལ་ཡི་གེ་ཟེར། དབྱངས་གསལ་ཡི་གེ་ཡོད་ཚད་གོ་རིམ་ངེས་ཅན་ལྟར་བསྒྲིགས་ན་དབྱངས་གསལ་ཡི་གེའི་རེའུ་མིག་ཏུ་གྲུབ་པ་རེད། དབྱངས་གསལ་ཡི་གེའི་རེའུ་མིག་གི་ནང་དུ་དབྱངས་གསལ་ཡི་གེ་མ་གཏོགས་ད་རུང་དབྱངས་གསལ་ཡི་གེའི་མིང་དང་དབྱངས་གསལ་ཡི་གེའི་གོ་རིམ། དབྱངས་གསལ་ཡི་གེའི་གཟུགས་དབྱིབས་ཏེ། པར་མའི་ཡིག་གཟུགས་དང་ལག་བྲིས་ཡིག་གཟུགས་ལ་སོགས་པ་འདུས་ཡོད།
གལ་ཏེ་རང་ཉིད་ཕྱི་རོལ་དུ་ཡོད་ཚེ་ཕྱི་ལོག་བྱ་སྐབས་བརྡ་ཁྱབ་སྤེལ་སའི་པང་ལེབ་དང་།གནས་སྐབས་སུ་བཙུགས་པའི་འཛུག་སྐྲུན་དངོས་པོ།སྡོང་པོ་རྙིང་པ་བཅས་ལས་གཡེལ་དགེ་ཏེ་རྨས་སྐྱེན་ཕོག་པར་་སྔོན་འགོག་བྱས་དགོས།ཟམ་འོག་དང་མདའ་གཡབ་སོགས་བརྒྱུད་སྐབས་སེམས་ཆུང་ངང་ལྟ་ཞིབ་བྱེད་པའམ་ཡང་ན་ལམ་བསྐོར་ནས་འགྲོ་དགོས་ཤིང་།འཁྱགས་དར་ཞུ་ནས་མི་ལ་རྨས་སྐྱོན་མི་ཕོག་པ་བྱེད་དགོས།
འགུལ་སྐྱོད་རླངས་འཁོར་མ་ཡིན་པ་དེའི་འཁོར་ལོའི་ཕུ་ཉུང་ཙམ་ཕྱིར་བཏང་ནས་འཁོར་ལོ་དང་ལམ་ངོས་ཀྱི་བརྡར་ཤུགས་ཇེ་ཆེར་གཏོང་དགོས།
འགྲིམ་འགྲུལ་མི་དམངས་ཉེན་རྟོག་པ་རྣམ་པའི་བཀོད་འདོམས་ལ་ཉན་ནས་འགྲིམ་འགྲུལ་ཁྲིད་སྟོན་བཀོད་སྒྲིག་དང་ལེན་བྱེད་དགོས།
གནམ་གཤིས་སྔོན་བརྡ་དང་འགྲིམ་འགྲུལ་ཆ་འཕྲིན་ཉན་རྒྱུར་དོ་སྣང་བྱས་ཏེ།གནམ་གྲུ་ཐང་དང་།མྱུར་བགྲོད་གཞུང་ལམ།གྲུ་གཟིངས་གྲུ་ཁ་སོགས་ཀྱིས་གནམ་གྲུ་གཏོང་མཚམས་འཇོག་པའམ་བཀག་སྡོམ་བྱས་པའི་རྐྱེན་གྱིས་འགྲོ་སྐྱོད་འགོར་འགྱངས་མི་ཡོང་བ་བྱེད་དགོས།
རླངས་འཁོར་བཏང་ནས་ཕྱི་ལོག་ལ་སྐྱོད་དུས་དལ་གྱིས་བསྐྱོད་དགོས་པ་མ་ཟད།རླངས་འཁོར་སྔོན་མ་དང་བར་ཐག་ཆེ་ཙམ་འཇོག་དགོས།རླངས་འཁོར་གྱི་དཀྱོགས་མཚམས་སྔོན་ལ་དལ་དུ་བཏང་ནས་དལ་པོའི་ངང་ནས་ཁུག་ཆ་སྐོར་དགོས།ཆ་རྐྱེན་ཡོད་ན་འདྲེད་འགོག་ལྕགས་སྒྲོག་འཁོར་ལོ་ལ་སྒྲིག་སྦྱོར་བྱས་ནས་མིག་ཤེལ་ནག་པོ་འདོགས་དགོས།
འགྲིམ་འགྲུལ་དོན་རྐྱེན་བྱུང་རྗེས།ཡུལ་དངོས་ཀྱི་རྒྱབ་ཕྱོགས་སུ་མངོན་གསལ་དོད་པའི་ཉེན་འགོག་མཚོན་རྟགས་བཙུགས་ཏེ།རླངས་འཁོར་གཅིག་ལ་གཅིག་འབྲེལ་གྱི་རྡུང་ཁ་མི་རྒྱག་པའི་སྔོན་འགོག་བྱ་དགོས།
གལ་ཏེ་གློག་ཆད་པའི་དོན་རྐྱེན་བྱུང་ན།ལམ་སེང་གློག་ཤུགས་སྡེ་ཁག་ལ་ཐག་གཅོད་བྱ་རོགས་ཞུ་བའི་སྙན་ཞུ་འབུལ་དགོས།
ཁ་བ་དྲག་པོའི་སྐོར་གྱི་གནམ་གཤིས་ལས་ཁུངས་ཀྱི་སྔོན་བརྡ་གསར་པ་དང་སྔོན་ཚུད་ཉེན་བརྡའི་ཆ་འཕྲིན་ལ་དོ་ཁུར་བྱེད་པ།
ཁ་བ་ཆེན་པོ་མ་བབས་གོང་ཕྱིར་འགྲོ་རྒྱུ་ཉུང་དུ་གཏོང་དགོས་པ་དང་།གང་ཐུབ་ཅི་ཐུབ་ཀྱིས་མོ་ཊ་བཏང་ནས་ཕྱི་ལོག་ལ་འགྲོ་རྒྱུ་ཉུང་དུ་གཏོང་དགོས་པ་མ་ཟད།གལ་སྲིད་ཕྱི་ལོག་ཡོད་སྐབས་གངས་རླུང་དང་འཕྲད་ན་བདེ་འཇགས་ཀྱི་གནས་སུ་གཡོལ་དགོས།
གནམ་གྲུ་ཐང་དང་།མྱུར་བགྲོད་གཞུང་ལམ།གྲུ་ཁ་བཅས་སུ་འཕྲུལ་འཁོར་འདི་དག་གཏོང་མཚམས་འཇོག་པའམ་ཡང་ན་བཀག་སྡོམ་བྱེད་སྲིད་པས།དུས་ཐོག་ཏུ་འགྲོ་སྐྱོད་འཆར་གཞི་མེད་པར་བཟོ་བའམ་ཡང་ན་གཞན་འདེམས་དགོས།
གྲང་འགོག་དྲོད་སྲུང་གྲ་སྒྲིག་ལེགས་པོ་བྱས་ཏེ།བཟའ་བཅའ་དང་ཆུ་འདང་ངེས་ཤིག་གསོག་འཇོག་བྱེད་དགོས།
ཞིང་འབྲོག་ཁུལ་དུ་འབྲུ་རིགས་དང་རྩྭ་གྲ་སྒྲིག་ཡག་པོ་བྱས་ཏེ་ཕྱི་རོལ་གྱི་ཕྱུགས་ཟོག་ལྷས་རའི་ནང་དེད་ནས་གསོ་དགོས།
ཞིང་ཁའི་སྟོན་ཐོག་ལ་འཁྱགས་འགོག་གི་བྱེད་ཐབས་སྤྱད་དེ་ལོ་ཏོག་ལ་འཁྱག་གནོད་ཐེབས་པར་སྔོན་འགོག་བྱེད་དགོས།
གངས་ལྷགས་ལ་གངས་འཚུབ་ཀྱང་ཟེར་ཏེ། གངས་ཆེན་པོ་རླུང་གིས་དེད་ནས་འཁོར་སྐྱོད་བྱེད་པ་མ་ཟད་སྐབས་དེར་ཁ་བ་འབབ་མིན་ཁ་ཚོན་སྤྱོད་མི་ཉན་པ་དང་སྤྱིའི་ཆ་ནས་མཐོང་ཚད་༡ལས་ཆུང་བའི་གནམ་གཤིས་ཀྱི་སྣང་ཚུལ་ཞིག་ལ་ཟེར།
ཁ་བ་བུ་ཡུག་འཚུབ་སྐབས་གྲང་རླུང་ལྡང་བ་དང་འགྲོ་ལམ་ས་འོག་ཏུ་སྦས་ནས་གནོད་འཚེ་ཐོན་གྱི་ཡོད།ཀྲུང་གོའི་ནང་སོག་དང་།བྱང་ཤར། བྱང་རྒྱུད་བཅས་ཀྱི་ས་ཁུལ་དུ་དུས་ཚིགས་སོ་སོར་མཐོང་རྒྱུ་མང་བ་དང་། རླུང་ནི་ནུབ་བྱང་དང་བྱང་ཕྱོགས་སུ་ཕྱོགས་ཡོད། ཨུ་རུ་སུའི་ཨེ་ཤེ་ཡའི་ཆ་ཤས་མང་ཆེ་བ་བྱང་ཤར་གྱི་རླུང་ཡིན་པ་མ་ཟད། གྲང་རླུང་དང་ཡང་ན་ཡོངས་ཁྱབ་ཀྱི་རླུང་ཡང་ཟེར། ཧྥ་རན་སིའི་ཤར་ལྷོའི་ཕྱོགས་སུ་ཁ་བའི་གྲང་ངར་གྱི་བྱང་རླུང་ལ་པུ་ལེ་ཀྲ་རླུང་ཟེར།
ལྷོ་སྣེའི་གངས་འཚུབ་ཞེས་པ་དེ་ནི་འཁྱགས་ཁེབ་སྟེང་ནས་མར་རྒྱབ་པའི་རླུང་འཚུབ་ལ་ཟེར་ཞིང་། ཆ་སྙོམས་རླུང་འགྲོས་༤༠/ལ་སླེབས་ཤིང་། དུས་ཚོད་ཆུ་ཚོད་ཁ་ཤས་རྒྱུན་མཐུད་བྱེད་ཐུབ་པ་ཞིག་ལ་ཟེར་རོ།།
དགུན་ཁར།སྤྲིན་པའི་ནང་གི་དྲོད་ཚད་ཧ་ཅང་དམའ་པོ་ཆགས་པའི་སྐབས་སུ་སྤྲིན་པའི་ནང་གི་ཆུ་ཐིགས་འཁྱགས་པར་གྱུར་ལ། འཁྱགས་པ་ཆགས་པའི་ཆུ་ཐིགས་ཆུང་ཆུང་དེ་དག་ཆུ་ཐིགས་གཞན་དང་གདོང་ཐུག་རྒྱག་སྐབས་ཆུ་ཐིགས་ཆུང་ཆུང་དེ་དག་གངས་སུ་འགྱུར་གྱི་ཡོད་ལ་དེ་དག་གངས་ལ་གྱུར་ཚར་རྗེས་མཚམས་མི་ཆད་པར་ཆུ་ཐིགས་ཆུང་ཆུང་གཞན་ནམ་གངས་ལ་གདོང་ཐུག་རྒྱག་གི་ཡོད། གངས་འདི་དག་ཆེན་པོར་གྱུར་དུས་དེ་ཚོ་མར་འབབ་པ་རེད།
གངས་མང་ཆེ་བར་གནོད་པ་མེད་མོད་འོན་ཀྱང་རླུང་གི་མྱུར་ཚད་༤༦/ ཟིན་པ་དང་དྲོད་ཚད་ཀླད་ཀོར་འོག་གི་ཨང་གྲངས་-༤མན་ལ་མར་ཆག་པ་མ་ཟད།གངས་མང་པོ་འབབ་པའི་དུས་སུ་ཁ་བ་བུ་ཡུག་ཆགས་པ་རེད།
ཀྲུང་གོ་ཚན་རྩལ་མཐུན་ཚོགས་ཏང་ཙུའི་ཧྲུའུ་ཅི་དང་། རྒྱུན་ལས་ཀྲུའུ་ཞི་གཞོན་པ། ཧྲུའུ་ཅི་ཁྲུའི་ཧྲུའུ་ཅི་དང་པོ་བཅས་ཡིན་པའི་ཧོའེ་ཅིན་ཕུང་གིས་ཤིས་ཚིག་སྒྲོན་པ་དང་། རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེས་གསུང་བཤད་གནང་བ། ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་རང་སྐྱོང་ལྗོངས་ཀྱི་ཀྲུའུ་ཞི་ཆེ་དགྲ་ལྷ་དང་ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་རང་སྐྱོང་ལྗོངས་ཀྱི་རྒྱུན་ལས་ཀྲུའུ་ཞི་གཞོན་པ་ཀྲོང་ཡན་རྣམ་གཉིས་ཚོགས་འདུར་ཕེབས་པ། ལྗོངས་ཏང་ཨུད་ཀྱི་ཧྲུའུ་ཅི་གཞོན་པ་ལྷ་ས་གྲོང་ཨུད་ཀྱི་ཧྲུའུ་ཅི་ཡན་ཅིན་ཧའེ་ཡིས་ཚོགས་འདུ་གཙོ་སྐྱོང་གནང་བ་བཅས་རེད།
ལྗོངས་ཏང་ཨུད་ཀྱི་རྒྱུན་ཨུ་དྲུང་ཆེ་ལིའུ་ཅང་དང་། རང་སྐྱོང་ལྗོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་ཀྲུའུ་རེན་གཞོན་པ་ཐང་མིང་དབྱིང་དང་། རང་སྐྱོང་ལྗོངས་ཀྱི་ཀྲུའུ་ཞི་གཞོན་པ་མོང་ཞའོ་ལིན། རང་སྐྱོང་ལྗོངས་སྲིད་གྲོས་ཀྱི་ཀྲུའུ་ཞི་གཞོན་པ་སངས་རྒྱས་གྲགས་པ། ལྗོངས་མི་དམངས་འཐུས་ཚོགས་རྒྱུན་ལས་ཨུ་ལྷན་གྱི་དེ་སྔའི་ཀྲུའུ་རེན་གཞོན་པ་ཀྲུང་གོ་བཟོ་སྐྲུན་ཁང་གི་ཡོན་ཧྲེ་རྡོ་རྗེ་བཅས་ཚོགས་འདུར་ཕེབས་ཡོད་པ་རེད།
བོད་རང་སྐྱོང་ལྗོངས་ཚན་རིག་ལག་རྩལ་མཐུན་ཚོགས་ཀྱི་འཐུས་མི་ཚོགས་ཆེན་ཐེངས་བདུན་པ་འཚོགས་པ།
ཚེས་༢༧ཉིན་གྱི་སྔ་དྲོ། བོད་རང་སྐྱོང་ལྗོངས་ཚན་རིག་ལག་རྩལ་མཐུན་ཚོགས་ཀྱི་འཐུས་མི་ཚོགས་ཆེན་ཐེངས་བདུན་པ་ལྷ་སར་འཚོགས་པ་དང་། རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཝུའུ་དབྱིང་ཅེ་ཚོགས་འདུར་ཕེབས་པ་དང་སྦྲགས་གསུང་བཤད་ཀྱང་གནང་ཞིང་། འདི་ནི་ཚོགས་ར་ཡིན་པ།
བོད་རང་སྐྱོང་ལྗོངས་ཚན་རིག་ལག་རྩལ་མཐུན་ཚོགས་ནི་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་བོད་རང་སྐྱོང་ལྗོངས་ཀྱི་ཚན་རིག་ལག་རྩལ་ལས་དོན་པ་ལས་གྲུབ་པའི་ཆེད་ལས་རང་བཞིན་གྱི་མི་དམངས་ཚོགས་པ་ཞིག་དང་། ཀྲུང་གོའི་ཚན་རིག་ལག་རྩལ་མཐུན་ཚོགས་ཀྱི་ས་གནས་རྩ་འཛུགས་ཤིག་ཡིན
འདི་ག་ཚགས་པར་ཁང་དུ་ལྷ་ས་ནས་ཟླ་༡ཚེས་༢༧ཉིན་གནས་ཚུལ་འབྱོར་གསལ། ཚེས་༢༧ཉིན་གྱི་སྔ་དྲོ། བོད་རང་སྐྱོང་ལྗོངས་ཚན་རིག་ལག་རྩལ་མཐུན་ཚོགས་ཀྱི་འཐུས་མི་ཚོགས་ཆེན་ཐེངས་བདུན་པ་ལྷ་སར་འཚོགས་པ་རེད།
བརྒྱ་བཞིའི་ཆོ་ག་ལེགས་མཛེས་ཕྲེང་བ་ཞེས་བྱ་བ་བླ་མ་བ་རི་ལོ་ཙཱ་བ་ནས་བརྒྱུད་པ་བཞུགས་སོ།།
བོད་ཀྱི་འཇམ་དབྱངས་རྣམ་གསུམ་སྟེ། རྒྱལ་བ་ཀློང་ཆེན་རབ་འབྱམས་པ་དང༌ ། ས་པཎ་ཀུན་དགའ་རྒྱལ་མཚན། རྗེ་བཙུན་ཙོང་ཁ་པ་ཆེན་པོ་བཅས་གསུམ་གྱི་ཡ་གྱལ།
རོང་ཟོམ་ཆོས་བཟང་གིས་མཛད་པའི་རྣལ་འབྱོར་ཆེན་པོའི་དམ་ཚིག་ཉི་ཤུ་རྩ་བརྒྱད་ལས་གནང་བཀག་གི་ཡི་གེ་གསལ་བར་བཀོད་པ་བཞུགས།
ནས་ནི་རང་རྒྱལ་བོད་རིགས་ས་ཁུལ་གྱི་འབྲུ་རིགས་གཙོ་བོ་ཡིན་ལ། ཞིང་ཁུལ་གྱི་གཟན་རྩྭའི་ཡོང་ཁུངས་གཙོ་བོ་ཡང་རེད། ནས་ཀྱིས་བོད་ཀྱི་འབྲུ་རིགས་ཐོན་འབོར་ཀྱི་༨༠%ཙམ་བཟུང་བ་དང་། ཞིང་ཁུལ་གྱི་གཟན་རྩྭའི་༦༠%ཙམ་བཟུང་ཡོད། ནས་ཀྱི་མུའུ་རེའི་ཐོན་ཚད་ཀྱི་ཐོན་འབབ་འཕར་གྱི་མེད་པ་དང་མྱུ་གུ་རིང་པོ་མེད་པས་གཟན་རྩྭ་མང་པོ་མེད་པ་སོགས་ཀྱི་མངོན་གསལ་དོད་པའི་གནད་དོན་ལ་དམིགས་ཏེ། ལོ་༣༠ཙམ་རིང་ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ནས་ཀྱི་སྣེ་ཁ་གསར་པ་སྐྱེད་སྲིང་དང་བེད་སྤྱོད་བྱས་པས་འཕེལ་རིམ་གལ་ཆེན་བྱུང་ཡོད།
རང་རྒྱལ་གྱི་ནས་ཀྱི་རྨང་གཞིའི་ཞིབ་འཇུག་ཉམས་ཞན་ཡིན་པ་སོགས་ཀྱི་མངོན་གསལ་དོད་པའི་གནད་དོན་ལ་དམིགས་ནས། ལོ་བཅུ་ལྷག་ཙམ་ཞིབ་འཇུག་བྱས་པ་བརྒྱུད། ནས་ཀྱི་གཞི་རྒྱུའི་ཚོ་པའི་ཞིབ་དཔྱད་གོ་རིམ་དང་། ནས་ཀྱི་འབྱུང་ཁུངས་གསལ་རྟོགས། དེ་བཞིན་དེ་ས་མཐོའི་ཁོར་ཡུག་ལ་འཚམ་པའི་རང་བཞིན་གྱི་སྐྱེ་དངོས་རིག་པའི་ལམ་སྲོལ་གསལ་སྟོན། ནས་ཀྱི་འགོག་པའི་རང་བཞིན་གྱི་ནུས་པ་ལྡན་པའི་རྒྱུད་ཀྱི་ས་བོན་༡༡ཁེ་ལུང་བྱས་པ་བཅས་ཀྱི་ལས་ཀ་འབོར་ཆེན་ཞིག་ལེགས་གྲུབ་བྱུང་ཡོད།
གཉིས། ནས་དང་གཟན་རྩྭ་གཉིས་ཀའི་ཐོན་འབབ་མཐོ་པོ་ཡོང་བའི་ལག་རྩལ་མ་ལག་བཏོད་པ། ནས་དང་གཟན་རྩྭ་གཉིས་ཀའི་ཐོན་འབབ་མཐོ་རུ་གཏོང་བའི་ནས་ཀྱི་སྣེ་ཁ་གསར་པ་སྐྱེད་སྲིང་བྱས་པས། ནས་འདེབས་པའི་ལག་རྩལ་གྱི་ཡར་རྒྱས་ལ་སྐུལ་མ་ཐེབས་པ།
གཅིག བོད་ཀྱི་ནས་ཀྱི་ཆ་རྡུལ་སྐྱེ་དངོས་རིག་པའི་ཁྱབ་ཁོངས་སུ་སྣེ་ཁྲིད་དེ་ཞིབ་འཇུག་བྱས་པར་འཕེལ་རིམ་གལ་ཆེན་བྱུང་སྟེ། རང་རྒྱལ་གྱི་ནས་ཀྱི་རྨང་གཞིའི་ཞིབ་འཇུག་གི་རྒྱལ་སྤྱིར་ཤུགས་རྐྱེན་ཐེབས་ཤུགས་ཆེ་རུ་ཕྱིན་པ།
གསུམ་པ། ནས་སོན་གསར་པའི་ཐོན་འབབ་མཐོ་བའི་འདེབས་གསོའི་ལག་རྩལ་མ་ལག་བཙུགས་པ་དང་ནས་ལས་སྣོན་ལག་རྩལ་གསར་གཏོད་ལ་སྐུལ་འདེད་ཧུར་ཐག་བཏང་སྟེ། ནས་ཀྱི་སྤུས་ཚད་མཐོ་བའི་འཕེལ་རྒྱས་ལ་སྣེ་ཁྲིད་དང་འདེགས་སྐྱོར་བྱས་པ།
གཏེར་སྟོན་ཉང་རལ་ཉི་མ་འོད་ཟེར། མྱང་རལ་ཉི་མ་འོད་ཟེར་ཞེས་ཀྱང་ཡིག་རྙིང་འགའ་ལས་འབྱུང་ངོ་། །
སློབ་མའི་གཙོ་བོ་སྲས་འགྲོ་མགོན་ནམ་མཁའ་དཔལ་བ་སྨིན་གྲོལ་ཡོངས་རྫོགས་ཀྱི་བཀའ་བབས་གཏད་པའི་བསྟན་པའི་བདག་པོ་ཡིན་ཞིང༌། འདིའི་སྲས་འཇམ་དཔལ་སྤྲུལ་པ་བློ་ལྡན་ཤེས་རབ། དེ་སྲས་ཕྱག་རྡོར་སྤྲུལ་པ་བདུད་འདུལ་ཏེ་ལུང་ནས་བསྔགས་པའི་རིགས་གསུམ་སྤྲུལ་པའི་སྐུ་ནས་རིམ་པར་བྱོན་པའི་སྲས་རྒྱུད་དང༌། གཉོས་གྲགས་རྒྱལ། ཞིག་པོ་བདུད་རྩི། སྨན་ལུང་པ་མི་བསྐྱོད་རྡོ་རྗེ་སོགས་བཀའ་བབས་ཀྱི་བུ་ལྔ་གཙོ་བོར་གྱུར་པའི་སློབ་རྒྱུད་ཀྱིས་བོད་ཡུལ་མཐའ་དབུས་ཀུན་དུ་ཆོས་ཀྱི་ཕྲིན་ལས་ད་ལྟའི་བར་ཁྱབ་བརྡལ་དུ་འཕེལ་ལོ།།
གཏེར་ཆེན་འདི་ཉིད་ཀྱི་རྣམ་ཐར་རྒྱས་པར་བརྗོད་པར་འོས་ཀྱང་མངའ་བདག་ཡབ་སྲས་ཀྱི་སྐྱེས་རབས་རྣམ་ཐར་གཏེར་འབྱུང་སོགས་རྒྱ་ཆེར་བཞུགས་ཤིང་སྔ་འགྱུར་རྒྱུད་འབུམ་གྱི་དཀར་ཆག་ལེའུ་ཚན་དག་ཏུ་གསལ་བས་འདིར་ཡི་གེས་འཇིགས་ཏེ་མདོར་བསྡུས་སྙིང་པོ་ཙམ་བཀོད་པ་ཡིན་ལ། ཟབ་གཏེར་རྒྱ་མཚོ་ལྟ་བུ་ལས་དེང་སང་རྒྱུན་བཞུགས་པ། རྣམ་ཐར་ཟངས་གླིང་མ། བླ་མ་ཞི་དྲག །
ཐུགས་རྗེ་ཆེན་པོ་འགྲོ་འདུལ་དང་རྒྱལ་པོ་ལུགས། རྒྱལ་རྒྱམ་ལྷ་ལྔ། བཀའ་བརྒྱད་བདེ་འདུས། མཁའ་འགྲོ་ཆེན་མོ་དང་ཁྲོས་ནག གཏེར་མགོན་ཕྱག་བཞི་པ་གཡུལ་མདོས་བཅས། བསྟན་སྲུང་དུར་ཁྲོད་མ་མོ་སོགས་ཁོ་བོས་ཀྱང་འབད་པས་བཙལ་ཏེ་དབང་ལུང་རྒྱས་པར་ཐོས་ཤིང༌། བཀའ་བརྒྱད་གཞུང་པོད་དགུ་སོགས་གསར་བཞེངས། བསྙེན་པ་དང་སྒྲུབ་ཆེན་ལན་མང་གིས་མཚོན་སྲི་ཞུ་ཅུང་ཟད་གྲུབ་པ་ཡིན་ནོ།། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
རྒྱལ་ལྷ་ཁང་བཞེངས་པའི་དུས་ཚོད་ཐད་འདིར། “དར་མས་ཆོས་བསྣུབས་ནས་ལོ་བརྒྱ་དང་བཅུ་གསུམ་ཙམ་ན་ཡིན་པས། བསྟན་པ་ཕྱི་དར་གྱི་དང་པོའི་གནས་གཞིའི་གྲས་ཡིན།”ཞེས་གསུངས་འདུག་ནའང་། “དར་མས་ཆོས་བསྣུབས”ཞེས་པའི་ཚིག་འདི་ནི། ལོ་རྒྱུས་ཀྱི་རྩོད་གཞི་ཧ་ཅང་ཆེན་པོ་ཞིག་ཡིན་པས་དེའི་སྐོར་ལ་རྙོག་དྲ་མང་དུ་མཆིས།དར་མ་ནི་བཙན་པོ་དར་མ་འུ་དུམ་བཙན་ཏེ་ཡོངས་གྲགས་སུ་གླང་དར་མ་ཟེར་བ་དེ་རེད། དོན་དངོས་ཐོག་དར་མས་ཆོས་བསྣུབས་དང་མ་བསྣུབས་ནི་ལོ་རྒྱུས་ཀྱི་རྩོད་གཞི་ཆེན་པོ་ཞིག་ཡིན་པས། ད་ལྟ་ད་རུང་རྩོད་གཞིའི་ཚུལ་དུ་ལུས་ཡོད་པ་རེད།
དར་མས་ཆོས་བསྣུབས་ཞེས་པ་དང་བསྟན་པ་བསྣུབས་ཟེར་བའི་ཚིག་དེ་འདྲ་དངོས་སུ་མཐོང་རྒྱུ་ཡོད་པའི་ལོ་རྒྱུས་ཀྱི་བརྩམས་ཆོས་ཐོག་མ་ནི«སྦ་བཞེད་ཞབས་བཏགས་མ»ཡིན་ཏེ། «སྦ་བཞེད»ཡར་སྔོན་གྱི་རྡོ་རིང་དང་། «ཏུན་ཧོང་ཡིག་རྙིང»སོགས་ན་དར་མས་བསྟན་པ་བསྣུབས་ཟེར་བའི་ཚིག་དེ་འདྲ་མཐོང་རྒྱུ་མ་བྱུང་པས། རྒྱལ་པོ་དར་མས་སངས་རྒྱས་ཀྱི་བསྟན་པ་བསྣུབས་པའི་བཤད་སྒྲོས་དེ་ལོ་ངོ་སྟོང་ཙམ་གྱི་རིང་ཡོངས་སུ་གྲགས་ནའང་། དངོས་གནས་དྲང་གནས་ལོ་རྒྱུས་ལ་ག་ལེར་ཞིབ་འཇུག་བྱས་དུས། དེ་འདྲ་ཞིག་ཡིན་མིན་ནི་རྩོད་གཞི་ཅན་ཞིག་ཏུ་ཆགས་འགྲོ་བ་རེད།
ཤར་གཉེ་ཡུལ་བུམ་ནག །ལྷོ་སྨྲི་ཏི་ཆུ་ནག །ནུབ་ཡེལ་ཞབས་སྡིངས་པོ་ཆེ། བྱང་ནགས་ཤོད་གཟི་འཕྲང་། དབུས་ཚད་རྒྱ་ཤོད་སྟག་པ་ཚལ་ལ་བྱས་པའོ། །
ཤར་འོལ་ཁའི་ཤུག་པ་སྤུན་བདུན། ལྷོ་རྨ་ལ་ལ་བརྒྱུད། ནུབ་གཞུ་སྙེ་མོ། བྱང་པྲགས་ཀྱི་གླང་མ་གུར་ཕུབ། དབུས་ཚད་ལྷ་ས་ར་མོ་ཆེ་ལ་བྱས་པའོ། །
ཤར་པྲགས་ཀྱི་གླང་མ་གུར་ཕུབ། ལྷོ་གཉའ་ནམ་གཡག་པོའི་སྣ། ནུབ་བྱེ་མ་ལ་དགུ །བྱང་སྨྲི་ཏི་ཆུ་ནག །དབུས་ཚད་ཤངས་ཀྱི་ཞོང་པ་ཚལ་ལ་བྱས་པའོ། །
ཤར་ཀོང་ཡུལ་བྲེས་སྣ། ལྷོ་ཤ་འུག་སྟག་སྒོ། ནུབ་ཁ་རག་གངས་རྩེ། བྱང་རྨ་ལ་ལ་བརྒྱུད། དབུས་ཚད་ཡར་ལུངས་ཁྲ་འབྲུག་ལ་བྱས་པའོ། །
ཤར་འཇམ་ནེ་བཀྲ། ལྷོ་བལ་པོ་གླང་སྣ། ནུབ་ལ་ཀེམ་གཡག་མིག །བྱང་བྱེ་མ་ལ་སྔོན། དབུས་ཚད་བྲད་ཀྱི་དུར་པ་སྣ་ལ་བྱས་པའོ། །
སེས་ལོན་ནི་ཤྲཱི་ལངྐའི་དབྱིན་ཇིའི་གྲོང་སྡེ་ཞིག་ ཡིན་པས་ཧེ་ཝ་་ཝི་ཏརྣེའི་[གོང་དུ་"ཏརྣེ་"སྤུན་ཆུང་བ་གཅིག་གི་མིང་དང་ཁོང་གི་མཚན་ལ་ཐ་ར་ནེ་ཡིན་ཚུལ་གོང་དུ་བཤད་འདུག་མོད་གཤམ་དུ་ཡང་ཁོང་ལ་ཏརྣེ་ཞེས་འཁོད་འདུག་པས་དཔྱད་གཞིར་འདུག]རྩ་བའི་ཤེས་ཡོན་ནི་དབྱིན་སྐད་དང་འབྲེལ་བ་ཡིན། ཁོང་ཡེ་ཤུའི་མཐོ་སློབ་ དང་། ཁོཊ་ཊེ་ བྷེན་ནེ་་ཌིཀ་ཊིའི་་མཐོ་སློབ་དང་། , ཁོ་ཏ་་ཧེ་ན་ ཐོ་མ་སིའི་མཐོ་སློབ་ མུཊྺལ་ དེ་བཞིན་ཁོ་ལོམ་བྷོའི་གཙུག་ལག་སློབ་གཉེར་ཁང་ བཅས་སུ་ཞུགས་ཏེ་སློབ་གཉེར་གནང་ཡོད།
དེ་བཞིན་ཁོང་དང་ཧེན་རས་་སི་ཊིལ་་ཨོལ་ཁོཊ་ དང་ཧེ་ལེ་ན་་བྷུ་ལ་་ཝཊ་སི་ཀས་ བཅས་ནི་ལྷ་ལམ་ཚོགས་པ་ གསར་གཏོད་གནང་། སེས་ལོན་ནི་སིའི་ ནང་བསྟན་བསྐྱར་གསོ་དང་ལེགས་བཅོས་གནང་མཁན་གཙོ་བོ། ནུབ་ཕྱོགས་སུ་ནང་བསྟན་བརྒྱུད་སྤེལ་གྱི་རྣམ་པ་གལ་ཆེན་ཐོན་མཁན། མཁས་དབང་ཨམ་བྷེཌ་ཀར་ལས་དུས་རབས་ཕྱེད་ཀྱི་སྔོན་ལ་ཁོང་གིས་ཏ་མིལ་དུ་ནང་བསྟན་དར་བར་བགྱིས་པ་ཚུད་པའི་རྒྱ་གར་ལྷོ་ཕྱོགས་ཌ་ལིཊ་ ཡི་ལས་འགུལ་ལ་སྐུལ་སློང་ཤུགས་ཆེན་ཐེབས་ཡོད། སྐུ་ཚེའི་སྨད་ལ་ནང་པའི་བསྟན་ལ་རབ་ཏུ་བྱུང་ཞིང་མཚན་བཀུར་འོས་ཤྲཱི་དེ་ཝ་མིཏྟ་དྷརྨ་པཱ་ལ་ ཞེས་གསོལ།
ཁོང་ནི་སྤྱི་ལོ་1864 ཟླ་བ་ 9 པའི་ཚེས་ 17 ཉིན་རྒྱལ་ས་ཁོ་ལོན་བྷོའི་ སེས་ལོན་ ས་གནས་སུ་ཡབ་ཌོན་་ཁར་རོ་ལིས་་ཧེ་ཝ་ཝི་་ཐ་ར་ནེ་ དང་ཡུམ་མལླི་ཀ་་དྷརྨ་་གུ་ཎ་་ཝརྡྷ་ན་ གཉིས་ཀྱི་སྲས་སུ་འཁྲུངས། སྐབས་དེར་ཁོང་གཉིས་སེས་ལོན་གྱི་ཚོང་བདག་ཕྱུག་ཤོས་གྲས་ཡིན། དྷརྨ་པཱ་ལ་ཁོང་རང་ཉིད་ཀྱི་མཚན་ལ་ཌོན་་ཌེ་ཝིཌ་་ཧེ་ཝ་ཝི་་ཐ་ར་ནེ་ ཞེས་གསོལ། ཁོང་ལ་སྤུན་ཆུང་བ་མཁས་དབང་་ཆར་ལེ་སི་་ཨལ་ཝི་སི་་ཧེ་ཝ་་ཝི་་ཐ་ར་ན་ (.
སྤྱི་ལོ་1891ལོར་ཨ་ན་་ག་རི་ཀ་་དྷརྨ་པ་ལ་མཆོག་དེང་སང་ཉམས་གསོ་གྲུབ་པའི་བྱང་ཆུབ་ཆེན་པོའི་ལྷ་ཁང་ ག་ལ་བ་གཽ་ཏམ་རྒྱལ་བུ་དོན་གྲུབ་མངོན་པར་སངས་རྒྱས་པའི་གནས་མཆོག་རྒྱ་གར་རྡོ་རྗེ་གདན་དུ་གནས་སྐོར་ལ་ཕེབས། སྐབས་དེར་རྡོ་རྗེ་གདན་གྱི་ལྷ་ཁང་ཧིན་དྷུ་བའི་བླ་མའི་ ཕྱག་ཏུ་བཟུང་ཞིང་སྟོན་པའི་སྣང་བརྙན་ཧིན་དྷུའི་འདྲ་གཟུགས་སུ་བསྒྱུར་བ། ནང་པའི་ཆོས་ཀྱི་བྱེད་སྒོ་བཀག་པ་སོགས་ཧང་སང་བའི་གནས་སུ་གྱར་བའི་མྱོང་ཚོར་བྱུང་ཞིང་། དེའི་དབང་གིས་ཁོང་ལ་རྩོད་ལེན་གྱི་ལས་འགུལ་སྤེལ་བའི་སེམས་ནུས་ཤིག་རང་ཤུགས་ཀྱིས་བྱུང་།
ཡང་ཐད་ཀར་དྷརྨ་པ་ལའི་འབད་བརྩོན་ལ་བརྟེན་ཏེ་ཐེངས་ཤིག་སྟོན་པ་མྱ་ངན་འདས་པའི་གནས་རྩྭ་མཆོག་དྲུང་ངམ་ཀུ་ཤི་ན་གར་དེ་ཉིད་ནང་པ་རྣམས་ཀྱི་དོ་སྣང་བྱ་ཡུལ་གཙོ་བོར་གྱུར་ཡོད་པ་དང་དེ་ནི་དེ་སྔོན་དུས་རབས་མང་པོའི་རིང་བྱུང་བའི་གནད་དོན་ཞིག་ཡིན། བྱང་ཆུབ་ཆེན་པོའི་ཚོགས་པས་ལོ་རབས་དགུ་བཅུའི་ ནང་རྒྱ་གར་དུ་ཁ་ཆེའི་ལམ་ལུགས་ཀྱིས་དབང་བསྒྱུར་འོག་ནང་ཆོས་ཉམས་རྒུད་བཏང་བ་ལ་འཐབ་རྩོད་གནང་ཡོད་པ་སྟེ། ཨ་ན་ག་རི་ཀ་དྷརྨ་པ་ལས་ཐེ་ཚོམ་མེད་པར་ཁ་ཆེ་མཁྲེག་འཛིན་རིང་ལུགས་ཀྱི་འགག་སྒོ་ནས་ནང་ཆོས་མི་ཐར་བའི་ཚུལ་ལ་སྐྱོན་བརྗོད་ཤུགས་ཆེར་གནང་ཡོད།
ཁོང་སྤྱི་ལོ་ 1885 ལོར་གནས་མཆོག་རྡོ་རྗེ་གདན་ལ་གནས་སྐོར་ལ་ཕེབས་ཤིང་དེར་ཡོང་རྒྱུའི་སེམས་འགུལ་ནི་ཨེ་ཤི་ཡིའི་འོད་སྣང་ རྩོམ་པ་པོ་སྐུ་ཞབས་་ཨེཌ་ཝིན་་ཨར་ནོལཌ་ ལགས་ཀྱིས་ནང་པའི་གནས་རྣམས་ནང་པར་ཕྱིར་སློག་སྟེ་བདག་སྲུང་ཆོག་པའི་ཁྲིམས་བསྐྱར་བཅོས་དགོས་པའི་ཞུ་གཏུགས་ཀྱི་ལས་འགུལ་འགོ་ཚུགས་ཡོད་པའི་དབང་གིས་བྱུང་བ་ཡིན། སྐུ་ཞབས་ཨེཌ་ཝིན་་ཨར་ནོལ་ཌ་མཆོག་ལ་ཝེ་ལི་་ག་མ་་ཤྲཱི་་སུ་མངྒ་ལ་ ཐེ་ར་མཆོག་ནས་ཐད་ཀར་བཀོད་བྱུས་གནང་གི་ཡོད།
དབྱིན་གཞུང་ལ་ངོ་རྒོལ་གྱིས་ཤྲཱི་ལངྐའི་རང་དབང་རང་བཙན་ལས་འགུལ་གྱི་སྣེ་ཁྲིད་པ་གཙོ་བོ།
དུས་རབས་འགའི་རིང་ལ་དོན་ངོས་སུ་མིང་གི་ལྷག་མ་ཙམ་དུ་གནས་པའི་རྒྱ་གར་ཡུལ་གྱི་ནང་བསྟན་བསྐྱར་གསོའི་བྱ་གཞག་གསར་གཏོད་གནང་མཁན།
ཨེ་ཤི་ཡ་དང་། ནུབ་ཨ་རི། ཡོ་རོབ་གླིང་བཅས་གླིང་ཆེན་གསུམ་ལ་ནང་ཆོས་འཆད་ཁྲིད་གནང་མཁན་ཐོག་མ་སོགས་ཡིན།
དྷརྨ་པ་ལ་ན་གཞོན་སྐབས་མདའ་དཔོན་ཨོལ་ཁོཊ་ཊའི་ལས་ཀར་ཞབས་ཞུ་དང་ལྷག་པར་དུ་ཁོང་གི་སྐད་སྒྱུར་གྱི་བྱ་བ་བསྒྲུབས། ཡང་ཁོང་ལྕམ་བྷུ་ལ་་ཝཊ་་སུ་ཀས་ དང་འབྲེལ་ལམ་གང་འཚམ་ཉེ་བར་གྱུར་ཅིང་མོས་ཁོང་ལ་པཱ་ལི སློབ་སྦྱོང་བྱ་རྒྱུ་དང་མིའི་རིགས་ཀྱི་བཟང་སྤྱོད་ལ་བྱ་བཞག་སྒྲུབ་དགོས་ཅེས་བསླབ་བྱ་གནང་བ་ལྟར་ཁོང་གིས་ཀྱང་དེ་ལྟར་བསྒྲུབས། སྐབས་དེར་ཁོང་གི་མཚན་ཡང་དྷརྨ་པ་ལ་སྟེ་ཆོས་སྐྱོང་ ཞེས་བསྒྱུར་བར་མཛད།
རྒྱ་གར་གྱི་གྲོང་ཁྱེར་ཁག་མང་པོ་ཞིག་ལ་དབུས་བྱང་ཆུབ་ཆེན་པོའི་ཚོགས་པ་བཙུགས་ཤིང་དེས་རྒྱ་གར་བའི་སེམས་ལ་ནང་ཆོས་ཀྱི་བསམ་བློ་མཐོར་འདེགས་འོང་བར་ཤུགས་རྐྱེན་ཐེབས་ཡོད། དེ་དག་ལས་མང་ཆེ་ཤོས་ཤེས་ཡོན་གྱིས་འགྱུར་ལྡོག་བཏང་ཡོད་ཀྱང་རྒྱ་གར་ལྷོ་ཕྱོགས་ཀྱི་རིགས་རུས་དམན་པའི་རིགས་ཀྱང་ཁ་ཤས་བྱུང་ཡོད།
ནང་པའི་དགེ་བསྙེན་ཨ་ན་གཱ་རི་ཀ་དྷརྨ་པཱ་ལ་ ནི་ཤིན་ཏུ་སྙན་གྲགས་ཆེ་བའི་མི་སྣ་ཞིག་སྟེ།
དེང་དུས་གཙང་འགྲམ་གཙུག་ལག་ཁང་ནི་གནའ་ཤུལ་ཙམ་ལས་མ་འདས་ཤིང་། གྱང་གོག་གི་བཀོད་པར་གཞིགས་ན་སྔོན་གྱི་གཙུག་ལག་ཁང་དེ་ནི་ཁང་མིག་གཉིས་ཡོད་པའི་ཐོག་ཁང་ཉིས་བརྩེགས་ཅན་གྱི་བཟོ་སྐྲུན་ཞིག་ཡིན་འདུག དུས་ཀྱི་བགེགས་བར་གང་ཞིག་ལ་རྐྱེན་བྱས་ད་ཆར་བྱེ་ཐང་གི་དབྱིངས་སུ་བདག་མེད་དུ་ལུས་འདུག་པ་མཇལ་དུས། ཕངས་སེམས་གྲངས་མེད་ཅིག་སྐྱེས་འོངས་ཤིང་། གཙུག་ལག་ཁང་འདིའི་སྔར་བྱུང་ལོ་རྒྱུས་འཚོལ་སྡུད་ཙམ་བྱ་བ་ལས་གཞན་ཅི།
ད་ལྟ་བོད་ཁུལ་ཡོངས་ཀྱི་གྲུབ་མཐའ་སོ་སོར་ཡང་སྤྲུལ་ངེས་འཛིན་ཀྱི་ལམ་ལུགས་བྱུང་ཡོད་ཅིང་། ཆོས་ལུགས་ལས་དོན་ཅུའུ་ཡི་དྲ་ཚུགས་ཀྱི་གྲངས་ཀ་ལྟར་ན་ད་སྔ་རྒྱལ་ནང་དུ་ངོས་འཛིན་རྒྱུ་ཡོད་པའི་ཡང་སྤྲུལ༡༧༠༠ལྷག་ཡོད་པ་རེད། བོད་བརྒྱུད་ནང་བསྟན་ཁྱབ་ཁོངས་ཡོངས་ནས་བརྩིས་ན་ཉུང་མཐའ་ཡང་སྟོང་ཕྲག་དུ་མ་ཡོད་སྲིད།
ཡང་སྤྲུལ་གྱི་ལམ་ལུགས་ནི་བོད་བརྒྱུད་ནང་བསྟན་གྱི་གསར་གཏོད་ཆེན་པོ་ཞིག་ཀྱང་ཡིན། འདི་ལ་མང་དུ་འཕེལ་བ་ལས་མར་མི་འགྲིབ་པའི་ཁྱད་ཆོས་ཡང་ཡོད། ནང་ཆོས་འབྱུང་ཁུངས་རྒྱ་གར་དང་བཅས་པའི་ལོ་རྒྱུས་སྟེང་དར་མྱོང་བའི་ཡུལ་གྲུ་མང་པོར་ད་ལྟ་ཉམས་ནས་རྗེས་ཤུལ་ཙམ་ཡང་རྙེད་དཀའ་བར་གྱུར་ཡོད་ནའང་། བོད་བརྒྱུད་ནང་བསྟན་མ་ཉམས་པར་མ་ཟད་ལྟོས་བཅོས་ཀྱིས་འཕེལ་རྒྱས་དང་བརྒྱུད་སྤེལ་བྱུང་ཡོད་པ་འདིར་ཡང་སྤྲུལ་ལམ་ལུགས་ཀྱི་སྐུལ་སྤེལ་ནུས་པ་སྙོན་མེད་ཐེབས་ཡོད།
བླ་མ་མེད་པའི་གོང་རོལ་ན།། སངས་རྒྱས་བྱ་བའི་མིང་ཡང་མེད།། སྐལ་བ་སྟོང་གི་སངས་རྒྱས་ཀྱང་།། བླ་མ་དག་ལ་བརྟེན་ནས་བྱུང་།། རང་གི་བླ་མར་བརྟེན་ན་ད་བཟོད་རྟོག་པ་མཐོ་ནས་མཐོ་རུ་འཕེལ་བ་དང་། མཐར་ཐུག་སངས་རྒྱས་ཀྱི་གོ་འཕངས་ཡིན་ཡང་བླ་མར་བརྟེན་ནས་བརྙེས་དགོས་པའི་གནད་འདི་དམ་འཛིན་བྱེད། ཐོག་མར་བླ་མར་སྐྱབས་སུ་སོང་རྗེས་སངས་རྒྱས་དང་ཆོས་དགེ་འདུན་ལ་རིམ་པར་སྐྱབས་སུ་འགྲོ་བ། རྩ་བརྒྱུད་བླ་མ་རྣམས་ལ་སྐྱབས་སུ་འགྲོ་བ་དེ་དཀོན་མཆོག་གསུམ་ལ་སྐྱབས་སུ་འགྲོ་བ་ལས་ཀྱང་སྔ་བ་འདི་ལ་ཚན་རིག་གི་ངོ་བོ་དང་གསར་གཏོད་ཀྱི་རང་བཞིན་ངེས་ཅན་ལྡན།
བོད་བརྒྱུད་ནང་བསྟན་ནས་རྗེས་ཙོང་ཁ་པར་རྒྱལ་བ་གཉིས་པ་འབོད་ཅིང་། སངས་རྒྱས་དང་བྱང་ཆུབ་སེམས་དཔའ་རྣམས་དང་གྲལ་གཅིག་ཏུ་མཉམ་པར་མཆོད་པ། རང་གི་རྩ་བརྒྱུད་བླ་མ་ཡོད་ཚད་སངས་རྒྱས་བྱང་སེམས་རྣམས་དང་མཉམ་པར་མཆོད་པའམ་ཡང་ན་དེ་ལས་ཀྱང་བརྒལ་ཏེ་མཆོད་པ། དུས་དང་གནས་གང་གི་སྐབས་ལའང་ལུས་ངག་ཡིད་གསུམ་རང་གི་རྩ་བའི་བླ་མ་དང་མི་འབྲལ་བར་རྗེས་སུ་འགྲོ་ཞིང་། དྲན་པ། ཚེ་འདི་ཕྱིའི་བསྐྱབས་གནས་ཉག་ཅིག་ཏུ་བལྟ་བ། བླ་མའི་དྲིན་གྱི་མདུན་སར་ཕ་མའི་དྲིན་ཡང་ཆེན་པོར་མི་བལྟ།
བོད་བརྒྱུད་ནང་བསྟན་གྱིས་ཆོས་རྒྱུན་ཧ་ཅང་གཙིགས་སུ་འཛིན། ཆོས་རྒྱུན་དང་སྡོམ་རྒྱུན། དབང་རྒྱུན་དང་མན་ངག་གི་རྒྱུན།ལུང་རྒྱུན་ཁྲིད་རྒྱུན་ལ་སོགས་ཞིབ་ཅིང་ཕྲ་ལ་མ་འདྲེས་པར་འཛིན་པས།འཕེལ་རྒྱས་ཕྲ་མོ་རེ་རེ་ནས་ཆུད་ཟོས་མེད་པར་ཉར་ཏེ།རྩ་བ་རྒྱས་ཤིང་ཡལ་འདབ་གྲོལ་ནས་ཕྱོགས་མཐར་བརྐྱངས་ཡོད། རང་གི་ཆོས་རྒྱུན་གྱི་དྭངས་གཙང་གི་རང་བཞིན་གནད་དུ་འཛིན་པ་དང་། རྩ་བརྒྱུད་བླ་མ་དེད་ནས་སངས་རྒྱས་བཅོམ་ལྡན་འདས་བར་ཏུ་གཏུགས་ཡོད།
བོད་ཡུལ་དུ་དམངས་ཡོངས་ནས་བོད་བརྒྱུད་ནང་བསྟན་ལ་དད་ཅིང་། ལོ་རྒྱུས་རིང་པོ་སོང་ཡོད། ལག་ལེན་རང་བཞིན་གྱི་རྨང་གཞི་བརྟན་ཅིང་། ཧ་ཅང་རྒྱ་ཆེ་ཞིང་གཏིང་ཟབ་པའི་མི་དམངས་རང་བཞིན་དང་འཚོ་བའི་རང་བཞིན་ལྡན།
ཡབ་རྒྱལ་པོ་ཟས་གཙང་མའི་དགོངས་པར། ཐེངས་འདིའི་རྒྱལ་སྲས་ཀྱི་གཟིགས་སྐོར་དེ་ལ་བཀག་འགོག་བྱེད་རྒྱུའི་ཐབས་ལམ་ཅི་འདྲ་ཞིག་བཙལ་ཡང་། ད་ལྟའི་གནས་སྟངས་འདི་ལ་གཞིགས་ན་རྒྱལ་སྲས་ཀྱི་ཐུགས་སེམས་མི་སྐྱིད་པའི་རྐྱེན་དུ་འགྱུར་བ་ལས་གཞན་ཕན་ཐོགས་མེད་པར་གཟིགས་ནས། ཡབ་རྒྱལ་པོ་ལ་ཐུགས་འདོད་མེད་བཞིན་དུ་རྒྱལ་སྲས་གཞོན་ནུ་དོན་གྲུབ་གྲོང་ཁྱེར་སེར་སྐྱའི་གཞིར་གཟིགས་སྐོར་ལ་བཏང་ངོ་། །
ཐེངས་འདིའི་གཟིགས་སྐོར་སྐབས་རྒྱལ་སྲས་གཞོན་ནུ་དོན་གྲུབ་ཀྱིས། རང་ཉིད་ཡུལ་མི་རྣམས་ཀྱིས་རྒྱལ་སྲས་ཡིན་པ་མི་ཚོར་བའི་ཕྱིར། སྐུ་དྲག་གམ་ཁྱིམ་ཚང་ཆེན་པོའི་སྲས་ཀྱི་ཆས་སུ་སྤྲས་ཏེ་ཁ་ལོ་སྒྱུར་བ་འདུན་པའི་ཕྱག་རོགས་དང་བཅས་ཁོང་རྣམ་གཉིས་གྲོང་ཁྱེར་དུ་ཕེབས།
དེ་ནས་རྒྱལ་སྲས་ཀྱིས་ལམ་ཕྱོགས་གཞན་ཞིག་ན་སྐྱེ་བོ་ཞིག་གིས་རང་ཉིད་ཀྱི་གཟུགས་པོ་གཅུས་རིས་རྒྱག་བཞིན། ན་ཟུག་གིས་མ་བཟོད་པར་ལག་གཉིས་ཀྱིས་རང་གི་གྲོད་ཁོག་བསྐྱོར་ཏེ་སྐད་ཤུགས་ཆེན་པོས་ངུ་ངག་འབྱིན་ཞིང་། གདོང་དང་ལུས་པོ་ཡོངས་རྫོགས་སྔོ་ནག་ཏུ་གྱུར་པ། མིག་གཉིས་ཀྱང་ཡོམ་ཡོམ་པོར་གྱུར་ཅིང་དབུགས་ཀྱི་རྒྱུ་བའང་ལྷེམ་ལྷེམ་དུ་བྱེད་བཞིན་པ་ཞིག་མཐོང་། དེས་རྐྱེན་པས་རྒྱལ་སྲས་ཀྱི་གཟིགས་སྐོར་གཉིས་པ་དེས་ཀྱང་ཁོང་ལ་ཧ་ཅང་གི་སྐྱོ་སྣང་དང་སྡུག་བསྔལ་སྟེར།
བོད་གནའ་རབས་བསྐལ་བ་ཡ་ཐོག་གི་དུས་སྐབས་ནས་བཟུང་ཆེ་བ་དགོན་པ་དང་ཆུང་བ་ཁྱིམ་ཚང་ཡོངས་ཀྱི་གནམ་ལོ་གསར་ཚེས་དང་དུས་ཆེན་ཁྱད་པར་ཅན་ སོགས་ཀྱི་སྐབས་སུ་བཞེངས་བའི་མེ་ཏོག་མཆོད་པ་ནི། ལག་ཟུང་ཁོ་ནར་བརྟེན་ནས་དུས་ཡུན་རིང་བོའི་བརྒྱུད་རིམ་ཁྲོད་འཕེལ་རྒྱས་བྱུང་བའི་སྒྱུ་རྩལ་བླ་མེད་ཅིག་ཡིན་པས་བདག་གིས་ངོ་སྤྲོད་རགས་ཙམ་བྱ་རྒྱུ་ཡིན།
བོད་རབ་རྒྱན་ཤིང་སྤྲེལ༼ ཕྱི་ལོ༢༠༠༨ ༽ ལོའི་ཟླ་དང་པོའི་ཚེས་བརྒྱད་ཉིན་སྐུ་འབུམ་བླ་བྲང་རྩེ་ནས་བྲིས་པ་དགེ་ལེགས་སུ་གྱུར་ཅིག་གུ།
ཕྱི་ལོ་༡༨༩༤སྟེ་ཤིང་ཕོ་རྟ་ལོར་༧སྐྱབས་མགོན་སྐུ་ཕྲེང་བརྒྱད་པ་རྗེ་བཙུན་བློ་བཟང་འཕྲིན་ལས་ཚང་གིས་པར་རྐོན་གྲྭ་ཚང་གི་བཅའ་ཡིག་བརྩམས་ནས་པར་རྐོན་གྲྭ་ཚང་ཟུར་དུ་གཙུགས།ལོ་རེའི་ཟླ་གསུམ་པའི་ཚེས་གཅིག༡ཉིན་ནས་ཧོར་ཟླ་བརྒྱད་པའི་ཚེས་༡གཅིག་ཉིན་བར་རྒྱུན་ཚོགས་ཀྱིས་དགོངས་འཁྲོལ་མེད་པར་པར་བརྐོ་དགོས། ད་སྐབས་ལོ་རེར་མི་རེས་དཔར་ཤིང་སྣ་རིང་བཅུ་དྲུག་དང་ཕྱེད་ཀ༡༦.༥བརྐོ་དགོས།
གཞན་གཟིམ་ཆུང་རྒྱལ་སྲས་བཤད་སྒྲུབ་པདྨ་རྒྱས་པའི་དགའ་ཚལ། མཆོད་རྟེན་མཐོང་གྲོལ་ཆེན་མོ། ཐུགས་རྗེ་ཆེན་པོ་ཕྱག་སྟོང་སྤྱན་སྟོང་གི་ལྷ་ཁང་།རྗེའི་ལྷ་ཁང་།མགོན་ཁང་། སེང་གདོང་ལྷ་ཁང་། རྟ་ཕྱག་ཁྱུང་གསུམ་གྱི་ལྷ་ཁང་།རྒྱལ་བོ་དཔའ་རྩལ་གྱི་ལྷ་ཁང་།རྒྱལ་བོ་སྐུ་ལྔའི་ལྷ་ཁང་། དགོན་པའི་དཀྱིལ་ན་བླ་མཚོ་དང་ཡན་ན་དཔལ་ལྡན་ལྷ་མོའི་གནས་ཁང་སོགས་ཡོད་པ་བཅས་སོ།།
དེང་འདིར་མཁན་པོ་རྣམས་པ་བཞིའི་གཙོས་གྲྭ་ཚང་སོ་སོའི་བླ་མ་ལས་སྣེ་དག་གིས་གྲྭ་ཚང་སོ་སོའི་ཆོས་འཆད་ཉན་དང་འགྲིག་ལམ་
ཀུན་སྤྱོད་ལ་ཚེགས་འཛིན་དང་རྟིང་སྐུལ་གནང་བྱུང་འཛིན་སྐྱོང་ཁང་གིས་ཕྱིའི་མཐུན་རྐྱེན་གང་དགོས་འགན་དུ་བཞེས་ནས་ཕེབས་པ་ལགསོ།། ལོ་རྒྱུས་རྒྱས་པ་དང་ཞིབ་མོ་གཞན་དག་ལས་ཤེས་བྱའོ།།
གནས་ཡུལ། མཚོ་སྔོན་ཞིང་ཆེན་ཡུལ་ཤུལ་བོད་རིགས་རང་སྐྱོང་ཁུལ། ཡུལ་ཤུལ་རྫོང་རག་སྨད་གྲོང་བརྡ།
རོལ་མོ་ཚངས་པའི་སྒྲ་དབྱངས་བྱ་ཁུར་མའམ་བསྡུས་མིང་ལ་བྱེས་རོལ་བྱ་ཁུར་མ་ཡང་ཟེར་བ། རོལ་མོའི་སྦུབས་ངོས་སུ་བྱ་སྡེར་གྱིས་བཅངས་རྗེས་གསལ་བ་ཆོས་འཕགས་བྱེས་སུ་ཕེབས་སྐབས་འཛིན། ཧོར་རྒྱལ་པོས་ཆོས་འཕགས་ལ་ཕུལ་བའི་གདུགས་དཀར་མོ་རྩིབས་བརྒྱ་མ་ཞེས་རྩིབས་བརྒྱ་དང་ལྡན་ཅིང་འཚེམ་འཐག་ལས་གྲུབ་པ། རྔ་དྲེལ་རྗེས་མ་ཞེས་རྔ་ཡི་ངོས་སུ་དྲེལ་གྱི་རྗེས་ཅན།
ཆོས་གླིང་རྡོ་རྗེ་དགོན་ནི་མདོ་ཁམས་སྟོད་ཀྱི་ཟུར་མང་། རབ་སྨད་ཡུལ་ཚོའི་མོ་གྲོང་ནས་ཤར་དུ་སྤྱི་ལེ་༡༦བགྲོད་པའི་སར་བཞུགས་ཞིང་། རབ་བྱུང་ལྔ་པའི་མེ་ཡོས་ ལོར་འགྲོ་མགོན་ཆོས་རྒྱལ་འཕགས་པས་ཕྱག་བཏབ། དགོན་པ་འདི་ཁོང་གི་སློབ་མ་ལས་ཚན་བཅུ་གསུམ་གྱི་ནང་ཚན་ཆོས་གླིང་རྡོ་རྗེ་འབྱུང་གནས་ཉིད་ལ་གཏད་པས། དགོན་པའི་མཚན་ལའང་ཆོས་གླིང་རྡོ་རྗེ་དགོན་ཞེས་ཐོགས།
གཞན་ཡང་རྒྱ་གླིང་དང་མཆོད་ཆ་སྣ་ཚོགས་ཆོས་རྒྱལ་འགྲོ་མགོན་འཕགས་པས་གནང་བ་རྣམས་རྒྱུན་པར་གཏན་སྒམ་དུ་བཞུགས་སུ་གསོལ། དཔལ་ས་སྐྱའི་གོང་མ་རིན་པོ་ཆེ་དང་ངོར་ཨེ་ཝཾ་ཆོས་ལྡན་པའི་ཁྲི་ཆེན་རྣམས་ཕེབས་སྐབས་གཡང་སྐྱབས་བཅས་ཏེ་གཏན་སྒམ་སྒོ་ཕྱེས་ནས་མཇལ་བ་ལས་དམ་ཕྲུག་གི་རྒྱ་བཏབ་ཡོད།
ཆོས་གླིང་པཀྴི་རྡོ་རྗེ་འབྱུང་གནས་དང་། རྒྱལ་སྲས་ཐོག་རྡུགས། རབ་ཤིས་ཁྲ་འཇིགས་སོགས་ནས་ཆོས་གླིང་རྒྱལ་སྲས་སྐུ་ཕྲེང་བཅོ་བརྒྱད་པ་ངག་དབང་དམ་ཆོས་རྒྱལ་མཚན་བར་ཆོས་གླིང་རྒྱས་སྲས་སྐུ་ཕྲེང་རིམ་བྱོན།
མན་ངག་ལྟ་ཕྲེང་གི་འགྲེལ་པ་རོང་ཟོམ་པཎྜི་ཏ་ཆེན་པོ་ཆོས་ཀྱི་བཟང་པོས་མཛད་པ་བཞུགས་སོ། །
འདིའི་བརྡ་དག་རྣམས་ཡིག་རྙིང་ལྟར་མི་ཕམ་རིན་པོ་ཆེས་རྫོགས་ཆེན་ཤྲཱི་སེང་པར་སྐྲུན་ཞུ་དག་སྐབས་ཕྱི་རབས་ལ་མིག་དཔེ་ལྟ་ཕྱིར་སོར་བཞག་མཛད་པ་ལྟར་ལྟར་འདིར་ཡང་གསར་བཅོས་མ་བྱས་པར་བཞག་པའོ།།༼མཆན་འདི་རྨུགས་སངས་པར་མ་ན་ཡོད།༽
རྡོ་རྗེ་སེམས་དཔའི་སྒྱུ་འཕྲུལ་དྲྭ་བ་ལས་འབྱུང་ཞིང་གསང་སྔགས་ཀྱི་ལུགས་སུ་སཱཙྪ་གདབ་པ་འཕྲིན་ལས་བཞི་སོགས་བསྒྲུབ་ཚུལ་བཞུགས་སོ། །
འདིར་གླིང་སྒྲུང་ལས་བསྟན་པའི་ཨ་སྟག་ལྷ་མོའི་སྐྱེ་ཁུངས་དང་མིང་གི་རྣམ་གྲངས། ཨ་སྟག་ལྷ་མོ་དང་འབྲེལ་བའི་དད་མོས། ཨ་སྟག་ལྷ་མོའི་ཤུལ་རྟེན་བཅས་ལ་དཔྱད་བརྗོད་དང་སྦྲགས་ཨ་སྟག་ལྷ་མོ་དང་འབྲེལ་བའི་རྒྱལ་སྒྲུང་《ཨ་སྟག་ཤར་རྫོང་》དང་། ཆོས་སྒྲུང་《ཨ་སྟག་ཀླུ་མོ་》 《ཨ་སྟག་ལྷ་མོའི་གསང་རྣམ་》 《དམྱལ་གླིང་མུན་པ་རང་གསལ་》བཅས་ཀྱི་དཔར་གཞི་ཁག་ངོ་སྤྲོད་དང་སྦྲགས་དེ་དག་སོ་སོའི་ནང་དོན་རགས་བཤད་བགྱིས་ཡོད།